CELEX: 32014R0457
Language: sl
Date: 2014-04-29 00:00:00
Title: Izvedbena uredba Komisije (EU) št. 457/2014 z dne 29. aprila 2014 o uvrstitvi določenega blaga v kombinirano nomenklaturo

6.5.2014   
            
            
               SL
            
            
               Uradni list Evropske unije
            
            
               L 133/35
            
         IZVEDBENA UREDBA KOMISIJE (EU) št. 457/2014
   z dne 29. aprila 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili bi se blago iz stolpca (1) razpredelnice iz Priloge moralo uvrstiti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Digitalni elektronski aparat z enim vhodom visokoločljivostnega večpredstavnostnega vmesnika (HDMI) in osmimi izhodi HDMI (t. i. „aktivni delilnik HDMI“), v ohišju z merami približno 12 × 6 × 2 cm.
                              Podpira protokol zaščite širokopasovne digitalne vsebine (HDCP) in se napaja z enosmerno napetostjo 5 V.
                              Aparat se uporablja za sočasno delitev enega vhodnega signala HDMI na osem izhodnih signalov HDMI brez izgube kakovosti z enakimi tehničnimi lastnostmi, kot jih ima prvotni vhodni signal.
                              Omogoča, da se signal HDMI, ki izvira iz enega vira (na primer iz televizijskega komunikatorja), sočasno razdeli na več aparatov (na primer na več televizijskih sprejemnikov).
                           
                        
               
                  8543 70 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8543, 8543 70 in 8543 70 90.
                  Delilnik HDMI ni aparat za povezavo z električnimi tokokrogi ali znotraj njih in tudi ni električna razdelilna plošča, saj en vhodni signal deli na osem izhodnih signalov in lahko hkrati izvaja protokole zaščite širokopasovne digitalne vsebine. Zato je izključena uvrstitev pod tarifno številko 8536 med razdelilne omarice ali tarifno številko 8537 med table, plošče, pulte, mize, omare in druge osnove, opremljene z dvema ali več izdelki pod tarifno številko 8535 ali 8536, za razdeljevanje električnega toka.
                  Aparat ima posebno funkcijo, ki ni podrobneje zajeta pod tarifno številko iz poglavja 85, zato ga je treba uvrstiti pod oznako KN 8543 70 90 kot električni aparat s posebno funkcijo, ki ni določena ali zajeta drugje v poglavju 85.
               
            
                  
                              2.
                           
                           
                              Digitalni elektronski aparat s štirimi vhodi visokoločljivostnega večpredstavnostnega vmesnika (HDMI), enim izhodom HDMI in gumbom za izbiro vhoda (t. i. „aktivno stikalo HDMI“).
                              Vključuje ojačevalnik za regeneriranje šibkih signalov in 4 svetleče diode za označitev izbranega vhoda ter se napaja z enosmerno napetostjo 5 V.
                              Aparat podpira video signale visoke ločljivosti 1080p ob prenosu podatkov do 2,5 GB/s in protokol zaščite širokopasovne digitalne vsebine (HDCP).
                              Aparat se uporablja za izbiro enega izmed vhodov HDMI za povezavo z izhodom HDMI. Omogoča izbor signala HDMI iz različnih virov (npr. DVD-predvajalnika ali televizijskega komunikatorja) za priključitev na en aparat, na primer na televizijski sprejemnik.
                           
                        
               
                  8543 70 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8543, 8543 70 in 8543 70 90.
                  Stikalo HDMI ni aparat za vklapljanje in izklapljanje električnih tokokrogov ali za razdeljevanje električnega toka, saj izbere enega od vhodnih signalov HDMI za priključitev na en izhod HDMI ter hkrati okrepi signal in lahko izvaja protokole zaščite širokopasovne digitalne vsebine. Zato je izključena uvrstitev pod tarifno številko 8536 med stikala ali tarifno številko 8537 med table, plošče, pulte, mize, omare in druge osnove, opremljene z dvema ali več izdelki pod tarifno številko 8535 ali 8536, za razdeljevanje električnega toka.
                  Aparat ima posebno funkcijo, ki ni podrobneje zajeta pod tarifno številko iz poglavja 85, zato ga je treba uvrstiti pod oznako KN 8543 70 90 kot električni aparat s posebno funkcijo, ki ni določena ali zajeta drugje v poglavju 85.
               
            
                  
                              3.
                           
                           
                              Aparat s štirimi vhodi visokoločljivostnega večpredstavnostnega vmesnika (HDMI) in enim izhodom HDMI (t. i. „pasivno stikalo HDMI“), v ohišju z merami približno 18 × 12 × 3 cm.
                              Vključuje t. i. „večstopenjsko stikalo na gumb“ s štirimi gumbi (po enim za vsak vhod), ki so togo pritrjeni eden na drugega. Ob izbiri enega vhoda se ostali samodejno izklopijo.
                              Aparat se uporablja za izbiro enega izmed vhodov HDMI za povezavo z izhodom HDMI s pritiskom na enega od gumbov. Omogoča izbor signala HDMI iz različnih virov (npr. DVD-predvajalnika ali televizijskega komunikatorja) za priključitev na en aparat, na primer na televizijski sprejemnik.
                           
                        
               
                  8536 50 80
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8536, 8536 50 in 8536 50 80.
                  Aparat ima samo eno stikalo za povezovanje po enega vhoda z izhodom, zato ne gre za električno razdelilno ploščo. Zato je izključena uvrstitev pod tarifno številko 8537 med table, plošče, pulte, mize, omare in druge osnove, opremljene z dvema ali več izdelki pod tarifno številko 8535 ali 8536, za električno krmiljenje ali razdeljevanje električnega toka.
                  Aparat opravlja le funkcijo stikala, ki je posebna električna funkcija, opredeljena pod tarifno številko v poglavju 85, zato ga je tako kot druga stikala treba uvrstiti pod oznako KN 8536 50 80.